钦定古今图书集成/理学汇编/文学典/第200卷 > 《跋宋吉甫和陶诗》前人
## 钦定古今图书集成/理学汇编/文学典/第200卷 > 《跋宋吉甫和陶诗》前人

“和陶，自二苏公始。然士之生世，鲜不以荣辱得丧挠败其天真者。渊明一生，惟在彭泽，八十馀日涉世故，
馀皆高枕北窗之日，无荣恶乎辱？无得恶乎丧？此其
所以为绝倡而寡和也。”二苏公则不然，方其得意也，
为执政侍从，及其失意也，至下狱过岭，晚更忧患，始
有《和陶》之作。二公虽惓惓于渊明，未知渊明果印可
否？金华宋吉甫，在其兄弟中天资尤近道，自少至老，
不出闾巷，不干公卿，有久幽不改之操。未论其诗，若
其人，固可以和陶矣。况读之终卷，寄妙指于篇中，寓
高情于笔下，其诗亦不可及欤！